Protokolas dėl Bulgarijos Respublikos ir Rumunijos priėmimo į Europos Sąjungą sąlygų ir tvarkos - VII priedo A priedėlis



Oficialusis leidinys L 157 , 21/06/2005 p. 0189 - 0192



VII Priedo a priedėlis Rumunijos plieno pramonės restruktūrizavimas (minimas VII priedo 4 skyriaus B skirsnyje) I DALIS BENDROVĖS, GAUNANČIOS VALSTYBĖS PAGALBĄ PAGAL RUMUNIJOS PLIENO PRAMONĖS RESTRUKTŪRIZAVIMO PROGRAMĄ - Ispat Sidex Galaţi - Siderurgica Hunedoara - COS Târgovişte - CS Reşiţa - IS Câmpia Turzii - Donasid (Siderca) Călăraşi II DALIS PAJĖGUMŲ KEITIMO TVARKARAŠTIS IR APIBŪDINIMAS [1] | Įrenginys | Pajėgumų keitimas (tonos) | Gamybos nutraukimo data | Galutinio uždarymo data | Siderurgica Hunedoara | Juostinė viela Nr. 1 | –400000 | 1995 | 1997 | | Juostinė viela Nr. 3 | –280000 | 1998 | 2000 | | Vidutinio lengvumo specialieji profiliai | –480000 | 2008 m. I ketvirtis | 2008 m. II ketvirtis | IS Câmpia Turzii | Juostinė viela Nr. 1 | –80000 | 1995 | 1996 | CS Reşiţa | Lengvi specialieji profiliai | –80000 | 2000 | 2001 | | Geležinkelio ratai | –40000 | 1999 | 2000 | | Sunkūs specialieji profiliai | –220000 | 2007 m. IV ketvirtis | 2008 m. II ketvirtis | | Vidutinio lengvumo ir specialieji profiliai | –120000 | 2006 m. IV ketvirtis | 2007 m. IV ketvirtis | Donasid (Siderca) Călăraşi | Vidutinio lengvumo specialieji profiliai | –350000 | 1997 | 1999 | | Bendras pajėgumų pokytis | –2050000 | | | III DALIS RESTRUKTŪRIZAVIMO RODIKLIAI 1. Perspektyvumas Atsižvelgiant į Komisijos taikomas specialias apskaitos taisykles, kiekviena bendrovė gavėja pasiekia mažiausią metinį bendrą einamosios veiklos apyvartos rezultatą (neintegruotos plieno įmonės pasiekia 10 %, integruotos plieno gamyklos – 13,5 %) ir ne mažesnę kaip 1,5 % nuosavo kapitalo grąžą nuo apyvartos ne vėliau kaip iki 2008 m. gruodžio 31 d. Tai patikrinama atliekant nepriklausomą įvertinimą, kuris 2005–2009 m. laikotarpiu turi būti atliekamas kasmet, kaip numatyta VII priedo 4 skyriaus B skirsnio 13 dalyje. 2. Našumas Iki 2008 m. gruodžio 31 d. palaipsniui pasiekiamas toks bendras našumas, kurį pasiekė ES plieno pramonė. Tai patikrinama atliekant nepriklausomą įvertinimą, kuris 2005–2009 m. laikotarpiu turi būti atliekamas kasmet, kaip numatyta VII priedo 4 skyriaus B skirsnio 13 dalyje. 3. Sąnaudų mažinimas Ypatinga svarba teikiama sąnaudų mažinimui, kuris yra vienas svarbiausių perspektyvumo elementų. Jis turi būti visiškai įgyvendintas pagal bendrovių gavėjų verslo planus. IV DALIS INFORMACIJOS TEIKIMO REIKALAVIMŲ ORIENTACINIS SĄRAŠAS 1. Gamybos ir pardavimų rezultatai - neapdoroto plieno, pusiau gatavų ir gatavų gaminių gamyba per mėnesį pagal gaminių rūšis ir grupes, - parduoti gaminiai, įskaitant kiekius, kainas ir rinkas; išskirstymas pagal gaminių grupes. 2. Investicijos - duomenys apie atliktas investicijas, - įvykdymo data, - investicijų sąnaudos, lėšų šaltiniai ir bet kokios susijusios pagalbos suma, - pagalbos išmokėjimo, jei ji buvo išmokėta, data. 3. Darbo jėgos mažinimas - atleidimų iš darbo skaičius ir tvarkaraštis, - užimtumo raida bendrovėse gavėjose (atskiriant tiesioginį ir netiesioginį užimtumą), - užimtumo raida nacionaliniame plieno sektoriuje. 4. Pajėgumas (viso Rumunijos plieno sektoriaus) - gamybos pajėgumų, kuriuos reikia uždaryti, išreikštų MPP (MPP – maksimali galima metinė gamyba, kurią galima pasiekti įprastomis darbo sąlygomis), gamybos nutraukimo data arba numatoma data, taip pat jų apibūdinimas, - atitinkamo įrenginio išmontavimo, kaip apibrėžta Komisijos sprendime Nr. 3010/91/EAPB dėl informacijos, kurią turi pateikti plieno gamybos įmonės apie savo investicijas [2], data (arba numatoma data), taip pat duomenys apie išmontavimą, - naujų pajėgumų naudojimo pradžios data (arba numatoma data) ir jų apibūdinimas, - neapdoroto plieno ir gatavų gaminių bendro gamybos pajėgumo pagal gaminių rūšis raida Rumunijoje. 5. Sąnaudos - sąnaudų išskirstymas ir jų atitinkama raida praeityje ir ateityje, ypač dėl darbo jėgos sąnaudų taupymo, energijos suvartojimo, žaliavų sąnaudų taupymo, pagalbinių priemonių ir išorinių paslaugų mažinimo. 6. Finansiniai rezultatai - atrinktų svarbiausių finansinių santykinių dydžių raida, siekiant įsitikinti, kad daroma pažanga siekiant perspektyvumo (finansiniai rezultatai ir santykiniai dydžiai turi būti pateikiami taip, kad galima būtų palyginti su bendrovės finansiniu restruktūrizavimo planu, taip pat nurodant Komisijos nustatytą perspektyvumo kriterijų), - duomenys apie sumokėtus mokesčius ir muitus, įskaitant visus nukrypimus nuo paprastai taikomų fiskalinių bei muitų taisyklių, - finansinių sąnaudų lygis, - pagal Protokolo nuostatas jau suteiktos pagalbos išmokėjimo duomenys ir tvarkaraštis, - bet kokių naujų paskolų (nepriklausomai nuo šaltinio) terminai ir sąlygos. 7. Naujos bendrovės ar naujų gamyklų, kuriomis padidinami pajėgumai, steigimas - kiekvieno privataus ir viešojo sektoriaus dalyvio tapatybė, - jų finansavimo šaltiniai steigiant naują bendrovę ar naujas gamyklas, - privačių ir viešųjų akcininkų dalyvavimo nuostatos ir sąlygos, - naujos bendrovės valdymo struktūra. 8. Savininkų pasikeitimai. [1] Pajėgumų sumažinimas turi būti galutinis, kaip tai apibrėžta 1991 m. spalio 15 d. Komisijos sprendime Nr. 3010/91/EAPB (OL L 286, 1991 10 16, p. 20). [2] OL L 286, 1991 10 16, p. 20. --------------------------------------------------